ทานยา propranolol 10 mg ตอนเช้าแล้วตอนค่ำกินแอลกอฮอล์ได้ไหมคะ แล้วปกติกินnortriptyline 10mg ก่อนนอนงดหนึ่งวัน ถ้าดื่มแอลกอฮอล์เดือนละ3-4ครั้งจะเป็นอะไรมากไหมคะ
สวัสดีค่ะ การใช้ยาชนิดต่างๆนั้น อาจจะมีผลข้างเคียงกันเอง หรือกับอาหารและสารอื่นๆที่กินเข้าไปร่วมกัน โดยเฉพาะอย่างยิ่งแอลกอฮอล์โดยแอลกอฮอล์อาจะไปเสริมฤทธิ์ของยาที่มีฤทธิ์กดระบบประสาท เช่นกลุ่มยาคลายกังวล หรือยาระงับอาการปวดปลายประสาทเช่น nortriptyline ได้มาก อาจทำให้มีผลข้างเคียงของยาเช่น ง่วงซึม ไม่มีสมาธิได้มากขึ้น และทำให้ฤทธิ์อยู่นานขึ้น ส่งผลมาถึงความสามารถในการทำงานระหว่างวันได้ จึงควรหลีกเลี่ยงการใช้ยา nortriptyline ร่วมไปกับการดื่มแอลกฮอล์จะดีที่สุดส่วนยาลดอัตราการเต้นของชีพจรหรือ propranolol กับการดื่มแอลกอฮอล์นั้นก็มีผลต่อกันเช่นกัน โดยแอลกอฮอล์อาจจะไปทำให้ยา propranolol มีระดับยาที่มากขึ้น ทำให้เกิดผลข้างเคียงจากยาโดยเฉพาะเรื่องการกดอัตราการเต้นของหัวใจทำให้มีหัวใจเต้นช้าผิดปกติตามมาได้ จึงควรหลีกเลี่ยงเช่นกัน ถ้าจะใช้ก็ควรให้ห่างกันในเวลาที่ยา propranolol น่าจะหมดไปจากร่างกายแล้วคือประมาณ 1 วันขึ้นไปค่ะ